Ilesia de Sant Chuan Baptista d'Orés

A Ilesia parroquial de Sant Chuan Baptista d'Orés ye una ilesia aragonesa en a localidat d'Orés (comarca de Cinco Villas y provincia de Zaragoza) que fue devantada en o sieglo XII y esviellada en o sieglo XVII en estilo barroco. Tiene una unica nau con vuelta de lunetas. A suya torre, de planta cuadrada, se debanta a o costau d'a ilesia sobre una zona rocosa mas alta y talment fue una torraza d'orichen arabe. Adintro d'a ilesia, que ye adedicada a Sant Chuan Baptista se troba retablos d'os sieglos XVI y XVII. A pieza mas important ye a Virchen d'a Pardina, d'o sieglo XII, que antes mas yera en l'ermita d'o mesmo nombre. Hue tamién se bi alza a imachen d'a Virchen de Yérzol, que se baixa ta l'ermita os diyas que se i fa celebración.